آلمانیا باش ناظیری اولاف شولتز و اوکراینا پرزیدنتی ولودیمیر زلنسکی آراسیندا تلفون دانیشیغی اولوب.
آلمانیا ناظیرلر کابینه سیندن وئریلن یازیلی آچیقلامادا اولاف شولتزون ولودیمیر زلنسکی ایله اوکراینا‌داکی حربی، اینسانی و اقتصادی وضعیت ده داخیل اولماقلا داها کونکرت دستک ایمکان‌لاری اطرافیندا فیکیر موبادیله‌سی آپاردیغی بیلدیریلیب.
معلوماتا گؤره، اولاف شولتز صحبت زامانی آلمانیانین اوکراینایا سیاسی، مالیه و اینسانی، ائله‌جه ده حربی دستک وئرمه‌یه داوام ائدجگینی وورغولاییب.
اولاف شولتز و ولودیمیر زلنسکی‌نین زاپاروژیه آتوم الکتریک سانترالی‌نین تهلوکه‌سیزلیگی و محافظه‌سی، آتوم انرژیسی اوزره اولوسلار آراسی آژانسی‌‌نین راپورونون اهمیتی و توصیه اولونان تدبیرلر مسئله‌سینده همفیکیر اولدوق‌لاری بیلدیریلیب.
